Oriol Junqueras, cartes d’amor i llibertat | Francesc Viadel Bloc\n← De Franco a Pérez de los Cobos\nLa CIA pot cantar missa →\n*Article de Francesc Viadel publicat a La República.cat el 14 de juny de 2020.\nOriol Junqueras, a la porta de la presó de Lledoners. Foto La República.cat/Marc Puig\nL’Oriol Junqueras acaba d’escriure Parlant amb tu d’amor i llibertat (Ara, 2020). És un llibre de cartes d’amor, ple de sensibilitat, ben reblat de referències d’una utilitat immensa per al qui vol fer el viatge de la vida amb els ulls ben oberts sense recança pel que deixa enrere encara que sigui una Troia encesa pels quatre costats, enrunada fins els ciments. És un llibre revolucionari perquè no n’hi ha res més revolucionari que l’amor quan el conquereixes, quan te’l prenen, quan el prens, quan el lluites sabent-lo perdut d’entrada, quan el dones, quan el pateixes, quan el somies, quan l’enyores… Les autèntiques barricades sempre són les de l’ànima i sense la seua existència difícilment podríem dissenyar cap acció que ens ajudés a transformar la realitat de colp, d’una sotragada.\nEl llibre li l’ha prologat, Empar Moliner. És un text ple d’afecte, amb aquelles abraçades semàntiques tan tendres que només l’Empar sap fer entre renec i renec, mentre maleeix la injustícia i defensa amb ungles i dents la vida. L’Empar diu en el pròleg que no coneix gaire l’Oriol. A mi em passa el mateix. Fet i fet, ens hem vist un parell de vegades mal comptades i sempre, crec recordar, al Parlament. L’he vist poc en persona. Un dia quan el visitava amb un grup d’estudiants universitaris. Literalment ens va assaltar en un passadís. Ens va fer un somriure d’orella a orella i ens va preguntar si allà ens tractaven bé i si jo mateix, pobre de mi, no els feia patir massa. Ens va donar una benvinguda de luxe. Tot seguit, va desaparèixer envoltat d’un menut eixam d’assessors atrafegats. Un altre dia, quasi un any després, vam conversar en un despatxet de les dependències del grup republicà amb l’amic i editor Moisès Vizcaino. Tots dos vam anar a atabalar-lo amb el projecte de La Veu del País Valencià. L’Oriol va entrar al despatx esbufegant. Venia del recés d’una sessió que es veu que va ser d’arrencar a córrer i no parar. Però així i tot ens va escoltar atentament com si ens conegués de sempre i ens va dedicar molt més temps del que segurament tenia. Després me l’he escoltat molt i l’he llegit. Vull dir també que em repugnen els retrets, els atacs indignes, que sovint se li fan des d’una puritat ideològica que ratlla el fanatisme de l’idiota, des del canibalisme polític més atroç i suïcida, des de l’anonimat covard que brinden les xarxes i, sobretot, des de la confortabilitat de qui conserva la llibertat. El país en va ple de patriotes abrivats capaços d’arreglar-ho tot des del sofà de casa o des del taulell del bar de la cantonada. Ja s’ho faran.\nEm costa molt d’imaginar l’Oriol escrivint al chabolo, al d’Estremera o al de Lledoners, aquestes cartes senzilles i, alhora, d’una profunditat enorme. No sé perquè em porten a la memòria el plorat Francesc Codonyer, un líder de l’esquerra valencianista tossut que va pagar un preu molt car també per millorar la vida de la gent del país. El 1963, a la presó de Carabanchel, Codonyer escriu… M’ofegue tot sol/ cercant un deler/Estic en presó/d’un món carceller./Estime a tothom/i no trobe encert./Ansiege l’amor/ i engegue la fe… Quins dos grans tipus, Codonyer i Junqueras.\nAra pensava l’Oriol enraonant sobre aquell amor cultíssim i vertader sobre el qual ha escrit totes aquestes bellíssimes cartes. El pensava enraonant assegut a l’ombra, posem per cas, d’un nouer gegant al costat d’un camp de tarongers vells a la partida d’El Cano, en el terme del meu poble, un migdia càlid de meitat de novembre. En aquella àgora perfecta l’escolten els homes més savis que mai no he conegut. El meu pare, Vicent el Viudo, Eugeni el de l’Eau, Manolo el de Suïssa… duen terra per dins de les orelles i tot. Estan cansats de doblar el llom tot el matí, tota la puta vida. Sovint diuen molt sense parlar massa i parlen molt per no dir res. És com un joc. Són uns murris. Gent nostra. Secretament creuen en la llibertat principalment perquè fa molt que s’han adonat que els poderosos la racionen, te la treuen, te la donen, l’acumulen. Són tot homes de no posar-se en política però no per por, que ningú no es duga a engany. Si no ho fan és perquè prou faena tenen guanyant-se la vida però que algú probe de reptar-los. Saben estimar i tot que cinquantins, sense l’embranzida fogosa del jove, encara els altera la idea dels cossos abraonant-se en la foscor. No han llegit Estellés i, com els seus amants ferotges, tampoc no en saben res de Petrarca, ni de Riba ni de Bécquer. Simplement, ara escolten l’Oriol sota aquell cel immens, a tocar de la séquia Real del Xúquer. L’Oriol com un gegant amansit per l’oratge, un entre tants. Ara els parla de Shakespeare… aprendràs que els herois són les persones que fan allò que cal assumint-ne les conseqüències… els emociona amb la història de Karènina… algú fa una ganyota entre el sarcasme i la sorpresa en imaginar-se el vell Goethe enamorat com un xiquet d’una joveneta… Què podia esperar jo del nostre retrobament, d’aquesta flor de primavera encara tancada?, es dol l’alemany… un de tots s’imagina Leopardi passejant pel patí de la presó de Lledoners… el pare riu per sota del nas en pensar les cuixes d’Aspàsia…\nVull pensar l’Oriol en aquell món ara refet de nou on habiten els meus eternament i vull pensar-lo parlant de totes aquelles històries. Sé del cert que mai ningú no ha estat tan lliure com ell mentre escrivia, escriu encara aquestes cartes… Com m’agradarà, algun dia, -confessa l’Oriol- reposar i veure’t reposar, en silenci, escoltant la pluja, sentint l’olor blava de les flors, recordant tanta vida ja viscuda i somiant tant somnis que encara tindrem l’oportunitat de viure…


Competition Data - VI Duatló Popular Fira de sa Mel 2014 - Detalle Competición - Elitechip\nElitechipCompetitionsVI Duatló Popular Fira de sa Mel 2014\nLimit: 08/11/2014 22:00\nPremi especial de 200 € al participant de categoria individual que aconsegueixi batre el record de la prova, actualment fixat en 59:30.\n1. El dia 9 de novembre de 2014, a les 10:30 h es donarà la sortida de la VI Duatló Popular Fira de Sa Mel de Llubí. La prova es oberta a\nqualsevol persona major de 18 anys que accepti el present reglament. Aquesta prova està organitzada per la Penya Blaugrana\nde Llubí i la col.laboració del club BTT Sineu.\n2. La duatló tindrà sortida i arribada a la Plaça de l’església de Llubí, i tot el circuit es desenvoluparà dintre del terme municipal de Llubí.\n3. La duatló constarà de les següents proves:- Cursa pedestre de 5 km sobre un circuit urbà de aproximadament 1 km sobre el que es faran 5 voltes.- Cursa de BTT de 13 km sobre circuit mixt asfalt-terra de aproximadament 4,350 km sobre el que es faran 3 voltes.- Cursa pedestre de 3 km sobre un circuit urbà de aproximadament 1 km sobre el que es faran 3 voltes.\n4. Les categories de participació seran les següents:\n- Individual Absoluta femení: dones majors de 18 anys\n- Individual Absoluta masculí: homes majors de 18 anys\n- Individual M-40 femení : dones entre 40 i 49 anys ambdós inclosos.\n- Individual M-40 masculí: homes entre 40 i 49 anys ambdós inclosos.\n- Individual M-50 femení: dones a partir de 50 anys.\n- Individual M-50 masculí: homes a partir de 50 anys.\n- Combinat femení: equip compost per 2 dones majors de 18 anys, una de les quals durà a terme la cursa pedestre i l’altre durà a terme la cursa BTT.\n- Combinat masculí: equip compost per 2 homes majors de 18 anys, un dels quals durà a terme la cursa pedestre i l’altre durà a terme la cursa BTT.\n- Combinat mixt: equip compost per 1 dona i 1 home, majors de 18 anys; un dels membres durà a terme la cursa pedestre i l’altre durà a terme la cursa BTT.\n5. L’organització podrà demanar el DNI a qualsevol participant per verificar la seva edat i identitat.\n6. Els trofeus seran els següents:\n*S’entendrà com a classificat local el participant amb residència a Llubí. En el cas dels equips, els 2 membres de l’equip han de ser residents a Llubí.\n- Premi especial de 200 € al participant de categoria individual que aconsegueixi batre el record de la prova, actualment fixat en 59:30.\n- Premi especial pel 1er classificat de categoria individual masculina i femenina, consistent en una nit d’hotel per a dues persones.\n- Regal per a tots els participants, que inclou calçons d’esport commemoratius i altres elements.\n7. El cronometratge de la prova es farà mitjançant el sistema de xip (elitechip). El dorsal i el xip es recolliran a la zona de sortida el mateix dia de la prova fins a trenta minuts abans del començament.\n8. La prova serà controlada per l’organització i jutges federatius de la FETRIB. Repartits per tot el circuit hi haurà controladors dels participants. L’organització podrà desqualificar a qualsevol participant que cometi irregularitats o que tengui un comportament antiesportiu.\n9. La seguretat del circuit serà controlada per la policia local i agrupació de protecció civil de Llubí, així com pels membres de la\n10. Es disposarà de metge de carrera i de 2 ambulàncies d’emergència per a l’assistència dels participants.\n11. Serà obligatori portar casc de seguretat per a la prova de bicicleta BTT. Sense casc no es podrà prendre part a la sortida de la prova.\n12. Es disposarà d’una pòlissa d’assegurança de responsabilitat civil per a les incidències que poguessin succeir durant la prova. No serà responsabilitat de l’organització les incidències provocades per malalties o patologies prèvies, negligència, comportament imprudent o durant els desplaçaments previs o posteriors de la duatló.\n13. La prova serà homologada per la Federació de Triatló i per tant, l’assegurança d’accident cobrirà a tots els participants amb fitxa federativa vàlida. Els participants sense fitxa federativa hauran de contractar l’assegurança obligatòria d’accidents. No es podrà participar sense l’assegurança obligatòria.\n14. A la zona de meta es disposarà d’avituallament, tant a la finalització de la prova com durant la mateixa pels participants que estiguin competint.\n15. Es podrà fer ús dels vestidors i dutxes ubicats en el Poliesportiu Municipal de Llubí (a 500m de la Plaça de l’Esglèsia), abans i un cop acabada la cursa.\n- Categoria individual: 12€ + 3€ per lloguer de xip.\n- Categoria combinada: 20€ + 3€ per lloguer de xip.\n- Participants no federats FETRIB: 5€ assegurança obligatòria d’accidents.\n17. Les inscripcions es podran fer a www.elitechip.net fins el divendres 7 de novembre, o a la zona de sortida fins 1 hora abans del començament de la duatló (tancament rigorós de la inscripció a les 9:30h; no s’acceptaran inscripcions a partir d’aquesta hora).\n18. Per motius de seguretat i de logística de la prova, es fixa un nombre màxim de participants. S’acceptarà la participació màxima de fins a 175 inscripcions, entre categoria individual i per equips (màxim 50 equips). Es tancarà la inscripció a partir d’aquest número de participants.\n19. La inscripció a la prova implica l’acceptació per part dels participants del present reglament i la renúncia a la reclamació contra els organitzadors, col.laboradors, patrocinadors i els seus respectius representants legals, derivats dels danys que es poguessin derivar de la seva participació a la duatló.\nReglament_VI_duatlo_v.pdf 62 Kb.\nCartell_Llubi.pdf 1 Mb.\nCircuits_2014.pdf 106 Kb.\nResultats_Individual.pdf 55 Kb.\nResultats Equips Relleus\nResultats_Equips.pdf 47 Kb.\nResultats_Retirats.pdf 34 Kb.\nResultats_Individual_.pdf 156 Kb.


Grups de recerca > GREFEMA > Instal·lacions\nUdG Grups de recercaGREFEMAInstal·lacions\nLaboratoris i equipaments\nDisposem de modernes instal·lacions destinades a caracteritzar i simular el comportament tèrmic i acústic, així com a analitzar el comportament dinàmic de fluids. En aquestes instal·lacions donem servei a empreses i desenvolupem les nostres activitats de recerca.\nClúster de computació\nUn clúster és una agrupació d’ordinadors interconnectats que permeten processar grans quantitats de dades, quelcom imprescindible per dur a terme activitats científiques que exigeixen el processament simultani de nombrosos càlculs complexos com els que regeixen el comportament de la fluidodinàmica.\nEl nou clúster, format per dos Intel® Xeon® Platinum 8260 Processors, té una capacitat de càlcul 10 vegades més potent que l’anterior FRAM. D’aquesta manera, el GREFEMA aconsegueix millorar les seves infraestructures de recerca per adaptar-les a les necessitats de computació cada vegada més exigents, a la vegada que es redueix la despesa energètica associada al seu ús.\nComptem amb instruments de medició portàtils per a la presa de dades in-situ.\nAnàlisi de fums, sonda de CO, CO2 i de temperatures i humitats.\nInstrumentació dades climàtiques, anemòmetres i cabalímetre d’ultrason.\nLa velocimetría d’imatge de partícules (PIV) és un mètode òptic de visualització de flux utilitzat en investigació. Es fa servir per obtenir les velocitats instantànies i propietats relacionades en fluids. El fluid es sembra amb partícules traçadores que, per partícules prou petites, se suposa que segueixen fidelment la dinàmica de el flux. El fluid amb partícules arrossegades s’il·lumina perquè les partícules siguin visibles. El moviment de les partícules de sembra s’utilitza per calcular la velocitat i la direcció (el camp de velocitat) de l’flux que s’està estudiant.\nUn túnel de vent o túnel aerodinàmic és una eina de recerca desenvolupada per ajudar en l’estudi dels efectes del moviment de l’aire al voltant d’objectes sòlids. Amb aquesta eina es simulen les condicions que experimentarà l’objecte de la investigació en una situació real. En un túnel de vent, l’objecte o model roman estacionari mentre es propulsa el pas d’aire o gas al voltant d’ell. S’utilitza per estudiar els fenòmens que es manifesten quan l’aire banya objectes com àleps, alerons, models a escala, dissipadors, etc.\nAnàlisi de lubricants\nL’anàlisi de lubricants, és una tasca que forma part de l’manteniment predictiu, activitat necessària en molts casos per comprovar l’estat pel que fa a el desgast dels components interns de les màquines, més concretament dels elements que friccionen entre si com coixinets o rodaments.\nEquipament de manteniment predictiu basat en l’anàlisi dels lubricants: Ferrometria PREDICT Technologies + Ferrografia + 4 banys isotèrmics SULAB.\nEquipament de manteniment predictiu basat en l’anàlisi dels lubricants: Analitzador de greixos.\nMicroscopi Òptic: SULAB.\nViscosímetre digital Brookfield\nEl GREFEMA ha realitzat mapes de soroll en molts àmbits i sectors, des de la modelització d’impacte acústic d’infraestructures de transport viàries, ferroviàries i aeroportuàries, com la realització de mapes acústic d’interior d’indústries o d’esdeveniments musicals.\nSonòmetre analitzador d’espectre CESVA SC30.\nAltaveu Omnidireccional CESVA BP100.\nAmplificador i generador de soroll CESVA AP600.\nSistema d’adquisició acústic de doble canal 01db symphonie.\nSoftware de predicció acústica: CADNA-A i Mithra.\nEl grup compta amb diversos equips singulars que permeten aprofundir en l’estudi de la recuperació de calor com banc de flux amb control de temperatura, Particle Image Velocimetry, banc d’assaig de moduls termoelèctrics, equips de mesura de paràmetres termoelèctrics, etc.\nLaboratori d’Anàlisi de Combustibles i Lubricants.\nLaboratori de Mecànica de Fluids.\nLaboratori de Pneumàtica.\nBanc d’Assajos de Motors Tèrmics.\nLaboratori de Calor i Fred.\nLaboratori de Dinàmica de Fluids Computacional.


El segon equip del BUC Barcelona guanya a Manresa la Copa Catalunya de rugby en cadira de rodes - Di@ri de la Discapacitat\nRedacció/Fonts 3 de juny de 2019\nEl partit es va jugar dins la celebració dels Jocs Catalans // Foto: FCEDF\nManresa va acollir aquest diumenge la Copa Catalunya de rugby en cadira de rodes a la localitat de Manresa, amb un partit entre el Manresa Rugby Club i el segon equip del BUC de Barcelona, que va guanyar l’equip barceloní per 35 a 28.\nEl nou conjunt local, animat en tot moment pels seus aficionats que van omplir el Complex Esportiu Vell Congost, va plantar cara al segon equip del BUC. Al final del primer quart el resultat era favorable al BUC B per 8 a 6. La diferència es va reduïr a només a un gol al final del segon quart, 16 a 15. El BUC B, dirigit per Dani Gómez, va incrementar la seva intensitat durant la segona part del matx, on un parcial d’11 a 6 en el tercer quart va sentenciar gairebé la final. Tot i això, durant el darrer quart va continuar la igualtat entre els dos equips, arribant al final amb un marcador favorable al BUC B per 35 a 28, proclamant-se d’aquesta manera campió de la Copa Catalunya de rugbi en cadira de rodes.\nLa Copa Catalunya de rugbi en cadira de rodes és una de les competicions que forma part d’aquest nou format dels Jocs Catalans que es disputen en diferents caps de setmana i diferents seus.\nPosted in EsportsTagged #Copa Catalunya #Jocs Catalans #Manresa #rugby en cadira de rodes\nDt juny 4 , 2019\nUna vintena d’alumnes de les Escoles d’Educació Especial Alba i Font de Lleó de Reus celebren aquest matí la festa de final de curs del programa Young Athletes, on mostraran tot el que han après. Durant l’acte, que es celebrarà a les 10.30h al Polilleuger municipal Ciutat de Reus, se’ls […]


Aysberq Resort Baku Azerbaidjan - Ofertes d'hotels amb els MILLORS DESCOMPTES EN LÍNIA\nSalyan Highway, Shikhov Beach, Qaradagh, Baku, Azerbaidjan - Veure al mapa\nExcel·lent 8,8 (201 comentaris)\nBarri Qaradagh Nasimi Nizami Nizami Nizami Nizami\nMés informació sobre Aysberq Resort\nAl visitar Baku, vosté es sentirà com a casa a Aysberq Resort, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb les atraccions principals de la ciutat com Şahidlər Xiyabani (Camí dels Màrtirs), Mesquita d'Estil Turc, Museu Estatal d'Art a prop, els visitants de l'hotel estaran encantats amb la seva localització.\nAysberq Resort ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha Wi-Fi gratuït en totes les habitacions, recepció 24 hores, instal.lacions per a minusvàl.lids, express check-in/check-out, magatzem d'equipatge.\nA més, totes les habitacions ofereixen una gran varietat de comoditats com ara banyera hidromassatge, aire condicionat, calefacció, servei de despertador, escriptori per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com platja privada, centre esportiu, sauna, piscina exterior, parc infantil. Aysberq Resort és un lloc ideal d'estada pels viatgers que busquin encant, comfort i facilitat a Baku.\nComentaris de Booking.com (184)Comentaris d'Agoda (2)\nفندق روعة ”\nفندق روعة ويستاهل قيمته ويستاهل ويستاهل ولكن الزحام شوي\nفندق روعة ويستاهل قيمته ولكن مشكلته الزحام ويستاهل ويستاهل


El fenomen de les 'fake news', amb Marc Amorós. Sabadell Forum - Banco de Sabadell\nEl fenomen de les 'fake news', amb Marc Amorós. S...\nEl fenomen de les 'fake news', amb Marc Amorós. Sabadell Forum\nPodcast publicat el dia 03/07/2018\nMarc Amorós, autor del llibre "Fake News: La veritat de les notícies falses", explica en aquesta jornada Sabadell Forum com es generen aquestes notícies falses, el seu poder de viralització en xarxes socials i com podem detectar-les. Més podcasts aquí\nEls Minguella: una vida dedicada al futbol. Sabadell Forum\nJosep Maria Minguella i Josep Maria Minguella Jr., expliquen en aquesta jornada Sabadell Forumalgunes de les experiències i anècdotes com a figures didàctiques al management de futbolistes de talla mundial des dels anys 70. Més podcasts aquí\nCom millorar la teva cuina domèstica, per Ada Parellada\nAda Parellada, xef del restaurant barceloní Semproniana, explica en aquesta conferència Sabadell Forum com seguint uns petits passos i aplicant unes rutines diàries, podem millorar la nostra cuina domèstica, fent-la més saludable i divertida. Més podcasts aquí\nQuè li passa al teu cervell quan envelleix? Dóna-li vida al teu cervell. Sabadell Forum\nRaquel Marín, Neurocientífica i professora de la Universitat de La Laguna, ens descobreix en aquesta conferència Sabadell Forum les claus per mantenir el nostre cervell jove i els passos que hem de seguir per aconseguir-ho. Més Sabadell Forum aquí\nInnovació a la vida quotidiana, amb Enric Barba. Sabadell Forum\nEnric Barba, president del Club d'Innovació i Tecnologia de la patronal CECOT de Terrassa, reflexiona sobre la innovació de manera pedagògica i dóna exemples pràctics del món dels negocis, en un diàleg amb Francesc Fajula, director d'Aliances de Banc Sabadell\nSabadell Forum amb l'escriptora Elia Barceló. Presentació de "El color del silenci"\nEn aquesta jornada Sabadell Forum ens visitava Elia Barceló, autora de diversos best sellers internacionals, que ens presenta la seva nova obra "El color del silenci", un thriller literari amb elements històrics. Més Podcast aquí\nInnovació: transformació i creixement en les empreses, amb Borja Baturone\nEn aquesta jornada Sabadell Forum conversem amb Borja Baturone, director general del WorldClass Center Innovation & Design de Altran i introductor de Syntetics a Espanya, que ens explica com tots podem ser creatius en la nostra vida i innovar dia a dia, tant en el personal com en el professional. Més podcasts aquí


maig | 2014 | El Blog del Campus Saludable i Sostenible\nIdentifiquen un mecanisme cel·lular implicat en l’ansietat i la depressió\nPublicat el 29 de maig de 2014 per 1357064\nUn equip internacional d’investigadors, amb la participació de l’Institut de Neurociències de la UAB, ha identificat, mitjançant experiments amb ratolins, un receptor cel·lular implicat en el control de l’ansietat i la depressió. La troballa, publicada a PNAS, obre les portes … Continua llegint →\nPlataformes de salut pels transtorns bipolars\nL’ús de les noves generacions de dispositius mòbils com a plataformes de salut aplicables a trastorns mentals. Professionals de Salut Mental de la Fundació Parc Taulí, encapçalats pel doctor Diego Palau, professor del … Continua llegint →\nPublicat el 20 de maig de 2014 per 1357064\nDarrera caminada del curs. Dimecres 14 de maig. Com ja és habitual, hem sortit de la plaça Cívica en direcció al Rectorat. Hem trobat orquídees i hem vist com estan algunes caixes niu amb pollets de mallerenga carbonera. Hem continuat … Continua llegint →\nQualitat de Vida (OMS): Percepció que una persona te del lloc on viu, en el context cultural i del sistema de valors en el que viu i en relació als seus objectius, expectatives, normes i inquietuds. Benestar, felicitat , satisfacció … Continua llegint →\nLa gestió de les zones verdes de la UAB, a debat\nPublicat el 19 de maig de 2014 per 1357064\nLa sala de Graus II de les facultats de Ciències i Biociències acollirà dues jornades de debat sobre “La gestió de les zones verdes de la UAB”. Es tracta de dues sessions, obertes a tota la comunitat universitària, que tindran … Continua llegint →\nJornades “Què pot fer la universitat davant l’augment del feixisme?”\nPublicat el 15 de maig de 2014 per 1357064\nEl programa inclou dues presentacions de projectes acadèmics i culturals contra la xenofòbia i sobre els grups feixistes i racistes en contextos universitaris. A més, s’organitzaran un taller de teatre social o l’activitat “Fem de la Cívica un espai lliure … Continua llegint →\nQuatre maneres de contribuir a una Universitat amb menys desigualtat. Vols declarar la la Plaça Cívica com un espai lliure de discriminacions? Us esperem el proper dimarts dia 20 a les 13h a la mateixa Plaça Cívica\nEls hàbits de vida saludable ajuden a prevenir el càncer\nSegons l’Hospital del Mar i la Federació Catalana d’Entitats contra el Càncer (FECEC), els bons hàbits en pràctica d’exercici físic i alimentació, podrien prevenir el 33% dels càncers. El Dia Mundial contra el Càncer i la FECEC i l’Hospital del Mar han … Continua llegint →\nPublicat el 14 de maig de 2014 per 1357064\nDurant els dies previs a la V Setmana Saludable i Sostenible, la UAB va organitzar una mostra itinerant de pòsters que recollien les accions, els programes i les activitats que es duen a terme durant l’any en materia saludable i … Continua llegint →\nV Setmana Saludable i Sostenible Campus SiS UAB\nPublicat el 12 de maig de 2014 per 1357064\nDel set a l’onze d’abril es va celebrar la V Setmana Saludable i Sostenible al Campus de la UAB. Es consolida la celebració d’una setmana pensada per a promocionar activitats entre la comunitat universitària que afavoreixin l’adquisició d’hàbits saludables, sostenibles i respectuosos … Continua llegint →


Venda de vaporizadore Sourc Orb Signature Kit\nComprar Vaporitzador SOURCE Orb 4 - Signature Kit\nDescobreix la nova versió del Source Orb 4 - Signature Kit, el famós vaporitzador per concentrats de cànnabis, de l'empresa nord americana Source Vapes, ara disponible al catàleg de Alchimiaweb.\nMolt eficient, es tracta d'un aparell pensat per als consumidors més exigents. Aquesta versió 2 proposa diverses millores que fan d'aquest aparell un dels millors vaporitzadors disponibles al mercat actualment per consumir extraccions tipus BHO o Rosin.\nNovetats del Source Orb 4 - Signature Kit - Model 2\nAquesta nova versió ofereix moltes millores en diversos aspectes del vaporitzador. El Source Orb 4 se destaca per exemple per la seva flux d'aire regulable present en el filtre, per a aquesta nova versió, el sistema ha estat millorat per núvols de vapor encara més densos i més saborosos.\nAl nivell del broquet, una gran novetat es troba en el sistema d'acoblament compost per un imant en l'antic model, el Source Orb 4 model 2 proposa aquest cop un sistema molt simple per empènyer i bloquejar amb 2 gomes (Snug Pull-Top ). Podem guardar el vaporitzador a la borsa sense el risc que l'atomitzador s'obre, un problema que es troba amb l'antic model.\nEls materials utilitzats per a la fabricació del vaporitzador i del filtre en partícula són de molt bona qualitat. Un cop l'aparell en mà sentim immediatament que es tracta d'un aparell fet per durar.\nUna bateria encara més polivalent\nLa bateria del Source Orb 4 també té les seves novetats, amb per exemple la presència d'una nova manera anomenat "Sesha Mode". Aquesta manera és perfecte per a llargues sessions de vaporització dels vostres concentrats, amb aquesta manera ha prou prémer dues vegades en el botó perquè aparell entra automàticament en escalfament de 15 segons.\nEs tracta de la mateixa bateria que per al model precedent, un Sub-Ohm (2200 mAh) fabricada especialment per a la vaporització d'oli de cànnabis. L'elecció donis les temperatures s'ha millorat, ara es pot seleccionar una temperatura entre 93ºC i 482ºC (200F-900F), el que permet personalitzar encara més la seva sessió de vaporització.\nUn atomitzador per a cada ocasió\nEl Source Orb 4 - Signature Kit - Model 2 ve amb un total de 10 atomitzadors, prou per trobar el accessori per a cada tipus de sessió. Permetran produir núvols de vapor més o menys densos i respectessin més o menys les qualitats organolèptiques donis les mostres vaporitzades, en funció del atomitzador triat.\nTrobaràs en aquest kit 5 atomitzadors clàssics, doble o triple coil, de titani o de ceràmica. Atomitzadors que ja han demostrat la seva eficiència, són sòlids i ofereixen núvols molt denses de vapor. Amb aquest tupi d'atomitzadors el concentrat entra directament en contacte amb la resistència.\nEls 5 altres atomitzadors s'inspiren de les últimes novetats del món de l'dab, amb recipients de quars i titani que es poden treure. El BHO o el Rosin no entra en contacte amb les resistències, el que permet garantir sabors Optimals el que facilita molt la feina de neteja de l'atomitzador.\nEl Kit Source Orb 4 - Signature Kit - Model 2 conté:\n1x bacteri Sony VTC4 2100mAh 18650\n10x atomitzadors 1x cable micro USB\n1x tovallola de neteja 1x capseta de silicona\n1x caixa metàl·lica per guardar el vaporitzador\nAtomitzadors que vénen amb el Source Orb 4 Signature Kit Model 2:\nAccesoris de Vaporitzador SOURCE Orb 4 - Signature Kit\nCubeta d'inserció per a vaporitzador Source\nPropietats de Vaporitzador SOURCE Orb 4 - Signature Kit\nOpinions de Vaporitzador SOURCE Orb 4 - Signature Kit i preguntes\nVols donar la teva opinió sobre Vaporitzador SOURCE Orb 4 - Signature Kit o preguntar sobre aquest producte?\n1 llavor11.00€ 6.60€\n10 llavors (No hi ha stock)72.00€ 57.60€


Abac Control Industrial – Control calderes planta energies Control calderes planta energies – Abac Control Industrial\nControl calderes planta energies\nAquesta planta d’energies conté tots els elements necessaris per subministrar a la resta de plantes de la seva instal•lació l’aigua, aire, vapor i resta d’elements necessaris per al seu funcionament. En concret existeixen 3 calderes que realitzen aquesta funció.\nDues de les tres calderes s’han automatitzat amb un sistema de control PCS7 V7.0. Aquest serà l’inici per traslladar la resta de la planta a aquest sistema, i així aprofitar la infraestructura ja existent de PLC’s Siemens.\nCadascuna d’aquestes dues calderes s’ha organitzat de la següent manera: 1 AS com a sistema de control normal de la instal•lació, i 1 AS de seguretat, aquest a la vegada redundant aconseguint un sistema de alta seguretat i alta disponibilitat. Tota la perifèria d’entrada-sortida s’ha connectat mitjançant perifèria distribuïda de Siemens ET200M, i els mòduls de seguretat amb les IM’s pertinents que suporten la redundància i el protocol Profi-safe de Siemens.\nAquests AS es comuniquen amb una parella de servidors redundants (OS1 i OS2) i una estació de enginyeria (ES) a través d’una xarxa ethernet de Control. De la mateixa manera s’ha creat una xarxa de Supervisió que uneix els OS i el ES amb les estacions de operador (OT), quedant d’aquesta manera unes xarxes independents i optimitzades en el pas d’informació entre equips.\nEs tracta d’un PC industrial enrackable de Siemens amb una targeta d’industrial ethernet per tal de connectar-nos amb els AS via ethernet i amb protocol ISO. El port ethernet de la placa mare s’ha reservat per la comunicació amb les estacions d’operador (OT’s).\nEs tracta de PC’s industrials enrackables de Siemens. El port ethernet de la placa mare és el que comunica amb els servidors redundants per tal d’oferir la informació necessària de WinCC als operadors. S’han realitzat diferents pantalles de gràfiques, una de procés i una altra que aporta la informació de seguretat en forma de matriu (actuadors – sensors), per tal de detectar de manera ràpida els enclavaments necessaris.\nExisteixen dos servidors, un redundant de l’altre, per tal d’evitar la fallada única del sistema. Tots dos tenen també doble connexió ethernet per tal d’accedir als PLC’s (via protocol ISO) i recollir les dades, i després enviar-les a les estacions d’operació (OT’s) via TCP/IP. Es tracta de PC’s industrials enrackables de Siemens amb doble disc dur amb possibilitat d’extracció en calent.\nPer al control s’han instal•lat quatre PLC’s, del tipus SIEMENS S7-400. Dos d’aquests basats en tecnologia d’alta disponibilitat i de seguretat (FH). Les entrades-sortides s’han connectat a diferents ET200M de Siemens com perifèria distribuïda, incloent aquelles que formen part de les cadenes de seguretat mitjançant mòduls adients del tipus “Fail-safe”. La programació de control s’ha realitzat mitjançant l’eina de programació de Siemens: CFC.


Garantim els drets dels infants; l’educació en el lleure és segura i necessària | Consell Nacional de Joventut de Catalunya\nAquest passat dijous 29 d’octubre, el Govern ha impulsat un seguit de noves mesures enfocades a aturar l’augment de casos de la Covid-19 que s’està donant les darreres setmanes a Catalunya. Una de les mesures aprovades ha estat la suspensió de la realització d'activitats d’educació en el lleure.\nTot i entendre que la situació d'excepcionalitat demana prendre noves mesures, des de les entitats que conformem l’associacionisme educatiu de Catalunya ens ha sorprès de forma negativa aquesta decisió, ja que portem mesos comprovant que les diverses activitats que s’estan impulsant des de l’educació en lleure són i han estat segures per a infants, joves i el monitoratge.\nNo hem d’oblidar que l’estiu va suposar per a molts infants i joves el primer contacte amb els seus companys i companyes en espais d’educació en el lleure. D’acord amb les dades que va compartir el mateix govern, es van realitzar més de 6.000 activitats on van participar-hi 235.000 infants i adolescents i més de 36.000 monitors i monitores. En totes aquestes activitats, només a 27 s’hi van notificar casos d’infecció de la Covid-19. Aquesta valoració positiva en termes de seguretat també la fem en termes educatius; concretament, casals de joves, esplais i agrupaments vam tenir un paper molt important en l’acompanyament emocional, també en situacions de dol. Des de l’estiu hem seguit creixent des dels aprenentatges vivencials i comunitaris que aporta, entre d'altres, l'associacionisme educatiu.\nEl govern ha optat per fomentar un model de societat productiu on no es poden realitzar activitats a esplais, casals de joves i agrupaments escoltes, però alhora gran part de la ciutadania es veu obligada a seguir anant a treballar i assumir riscos per a fer-ho. Apostem per un model de societat que posi les persones al centre, en especial infants i joves, vetllant per la seva salut emocional i mental, que és imprescindible per la vida i s’ha de prioritzar per davant d’activitats que suposen beneficis econòmics. És necessari que es valori l'educació en el lleure i es tingui en compte la salut emocional i psicològica dels infants i adolescents a l’hora de prendre mesures que els afecten directament.\nComunicat Entitats Educatives 218.9 KB


Serveis | Anglo Premier - Serveis professionals de traducció \nServeis | Anglo Premier - Serveis professionals de traducció\nEN CA ES FR AF PT\tSH\nTraducció, localització i interpretació\nOfereixo serveis de traducció, localització i interpretació del català, del castellà i del francès a l’anglès. També tradueixo del portuguès a l’anglès, però no faig serveis d’interpretació amb el portuguès.\nProporciono diferents serveis de revisió o correcció de textos en anglès\nper a clients diversos, sobretot institucions financeres internacionals i autors acadèmics. No faig correccions de traduccions automàtiques.\nEstic especialitzat en macroeconomia, esports, vela i educació superior, tot i que també ofereixo serveis en alguns altres camps.\nA més, tinc una àmplia experiència en la traducció i correcció d’articles de recerca i, gràcies a la meva col·laboració, molts autors de diverses universitats han pogut publicar en anglès en revistes internacionals de gran prestigi.\nSi el vostre document pertany a un altre camp, pregunteu-me si puc fer l’encàrrec. Si no és un camp en el qual treballo, probablement conegui algú que sí que hi treballa.\nUtilitzeu els enllaços següents per llegir més sobre els meus serveis i àrees d’especialització.\nA tots els projectes que li vam assignar va demostrar un profund coneixement tècnic i molt professionalitat, compromís i flexibilitat a l’hora d’adaptar-se als canvis de dates de lliurament o versions dels documents. La seva atenció al detall es reflecteix en els encertats comentaris i preguntes que ens enviava sobre els originals abans de retornar la traducció.\nGuillermina Schinder, Corporació Interamericana d’Inversions\nWashington, Estats Units d’Amèrica


Qui té por? · Tribuna.cat\nDilluns, 25 de maig del 2009 | 13:59\nCatalà, Eleccions Europees, Europa\nTot just iniciada oficialment la campanya per les eleccions europees del proper 7 de juny, el tema de la llengua s'ha situat a l'agenda de tots els candidats. Uns per reclamar-ne d'una vegada per totes la seva oficialitat i d'altres per ridiculitzar aquesta petició.\nAquest és un debat més que previsible que ja hem anat anunciant en repetides ocasions. El fet que la nostra llengua no tingui un reconeixement oficial a les institucions europees fa que aquest sigui un tema no resolt i, per tant, que es mantingui viu a l'agenda política. Segurament va ser un error de càlcul força gran suposar que amb els succedanis d'acords aconseguits en la primera legislatura "Zapatero" per poder utilitzar el català amb algunes de les institucions europees, el tema ja estava tancat. Tot el contrari.\nTot el contrari. No es pot tractar la nostra llengua com una llengua minoritària més perquè, encara que molts poders fàctics i polítics ho voldrien, no ho és. Cal tenir present que a més a més, en la mesura que el Parlament Europeu vagi prenent més protagonisme a l'hora de fer lleis que ens afecten directament, serà més important que tinguem un reconeixement oficial. De la mateixa manera que a Catalunya hem fet una llei de política lingüística que ha costat sang suor i llàgrimes d'aprovar, i després ha patit un permanent assetjament mediàtic, a Europa, com a l'Estat espanyol, cada llei té la seva petita part lingüística.\nAixí doncs l'Estat espanyol té unes 150 lleis que discriminen positivament l'espanyol, començant per la mateixa constitució però continuant per una infinitat de lleis que estipulen detalladament la presència del castellà. Això és el que fan les institucions europees cada cop que aproven directives o legislen, inclouen un punt relatiu a les llengües oficials, entre les quals no es compta el català. Fins ara els eurodiputats catalans, a excepció dels del PP, han treballat conjuntament en favor del reconeixement lingüístic a l'Eurocambra.\nSorprèn que aquesta unitat d'acció no s'hagi pogut establir a Madrid, on els mateixos partits tenen un bon nombre de diputats i senadors. Hi ha algú que té por de demanar l'oficialitat de la llengua catalana a l'Estat espanyol? Què potser hi ha algú que no vol un reconeixement oficial de la nostra llengua? Aquestes són en bona mesura preguntes retòriques, però ens han d'ajudar a separar el gra de la palla ara que estem en plena campanya electoral. Hem de ser més exigents que mai amb els nostres representants, tan si són a Brussel·les- Estrasburg com si són a Madrid. No ens podem permetre el luxe de fer distincions.


Condicions d’ús – translatborn.com : traducciones – übersetzungen\nEn compliment de la Llei 34/2002, d’11 de juliol, de Serveis de la Societat de la Informació i de Comerç Electrònic (LSSI-CE), MARTI TORMO PONT informa que és titular del lloc web https://translatborn.com/. D’acord amb l’exigència de l’article 10 de la citada Llei, MARTÍ TORMO PONT informa de les següents dades:\nEl titular d’aquesta lloc web és MARTÍ TORMO PONT, amb DNI 53867774A i domicili social a C/ SANATORI 44 08196, SANT CUGAT DEL VALLES (BARCELONA). La direcció de correu electrònic de contacte amb l’empresa és: info@translatborn.com.\nLa navegació, accés i ús pel lloc web de MARTÍ TORMO PONT atorga la condició d’usuari, per la qual s’accepten, des de la navegació a través del lloc web de MARTÍ TORMO PONT, totes les condicions d’ús que aquí s’estableixen, sense perjudici de l’aplicació de la corresponent normativa d’obligat compliment legal en cada cas.\nEl lloc web de MARTÍ TORMO PONT proporciona gran diversitat d’informació, serveis i dades. L’usuari assumeix la seva responsabilitat en l’ús correcte del lloc web. Aquesta responsabilitat s’estendrà a:\nLa veracitat i licitud de les informacions aportades per l’usuari en els formularis estesos per MARTÍ TORMO PONT per a l’accés a determinats continguts o serveis que ofereix el web.\nL’ús de la informació, serveis i dades que ofereix MARTÍ TORMO PONT contràriament a allò que es disposi per les presents condicions, la Llei, la moral, els bons costums o l’ordre públic, o que de qualsevol altra manera puguin suposar lesió dels drets de tercers o del mateix funcionament del lloc web.\nMARTÍ TORMO PONT no es fa responsable del continguts dels llocs web als quals l’usuari pugui accedir a través dels enllaços establerts en el seu lloc web i declara que en cap cas no procedirà a examinar o exercitat cap classe de control sobre el contingut d’altres llocs de la xarxa. Així mateix, tampoc no garantirà la disponibilitat tècnica, l’exactitud, la veracitat, la validesa o la legalitat de llocs aliens a la seva propietat als quals es pugui accedir mitjançant els enllaços.\nMARTÍ TORMO PONT declara haver adoptat totes les mesures necessàries per evitar qualsevol dany als usuaris del seu lloc web, que es puguin derivar de la navegació pel seu lloc web. En conseqüència, MARTÍ TORMO PONT no es fa responsable, en cap cas, dels eventuals danys que l’usuari pugui patir per la navegació per Internet.\nMARTÍ TORMO PONT es reserva el dret a realitzar les modificacions que consideri oportunes, sense avís previ, en el contingut del seu lloc web, tant pel que fa referència als continguts del lloc web, como a les condicions d’ús del mateix. Les susdites modificacions es podran realitzar a través del seu lloc web per qualsevol forma admissible en dret i seran d’obligat compliment durant el temps que estiguin publicades en la web i fins que no siguin modificades vàlidament per altres posteriors.\nDe conformitat amb la normativa vigent en matèria de Protecció de Dades de Caràcter Personal, li informem que les seves dades seran incorporades al sistema de tractament de titularitat de MARTÍ TORMO PONT amb NIF 53867774A i domicili social situat a C/ SANATORI 44 08196, SANT CUGAT DEL VALLES (BARCELONA), amb la finalitat de poder facilitar, agilitar i complir els compromisos establerts entre ambdues parts. En compliment de la normativa vigent, MARTÍ TORMO PONT informa que les dades seran conservades durant el termini estrictament necessari per complir amb els preceptes anteriorment esmentats.\nMentre que no ens comuniqui el contrari, entendrem que les seves dades no han estat modificades, que vostè es compromet a notificar-nos qualsevol variació i que tenim el seu consentiment per utilitzar-los per a les finalitats esmentades.\nMARTÍ TORMO PONT informa que procedirà a tractar les dades de manera lícita, lleial, transparent, adequada, pertinent, limitada, exacta i actualitzada. Es per això que MARTÍ TORMO PONT es compromet a adoptar totes aquelles mesures raonables per tal que aquestes siguin suprimides o rectificades sense dilació quan siguin inexactes.\nD’acord amb els drets que li atorga la normativa vigent en matèria de protecció de dades vostè podrà exercir els drets d’accés, rectificació, limitació de tractament, supressió, portabilitat i oposició al tractament de les seves dades de caràcter personal, així como del consentiment prestat per al seu tractament, dirigint la seva petició a la direcció postal que s’ha indicat més amunt o al correu electrònic carmen@translatborn.com.\nEs podrà dirigir a l’Autoritat de Control competent per presentar la reclamació que consideri oportuna.\nEl CERTIFICADO SSL proporciona autenticació, privacitat i seguretat de la informació entre MARTÍ TORMO PONT i l’usuari.\nMARTÍ TORMO PONT disposa d’un certificat de seguretat que s’utilitza per CERTIFICADO SSL per realitzar connexions segures.\nEn aquest procés s’estableixen diversos paràmetres per realitzar la connexió de forma segura i s’estableix utilitzant claus preestablertes, codificant i descodificant totes les dades enviades fins que sigui tancada la connexió.\nMARTÍ TORMO PONT por si mateixa o com a cessionària, és titular de tots els drets de propietat intel·lectual i industrial de la seva pàgina web, així com dels elements continguts en la mateixa (a títol enunciatiu, imatges, so, àudio, vídeo, software o textos; marques o logotips, combinacions de colors, estructura i disseny, selecció de materials utilitzats, programes d’ordinador necessaris per al seu funcionament, accés i ús, etc.), de titularitat de MARTÍ TORMO PONT. Seran, per consegüent, obres protegides com a propietat intel·lectual per l’ordenament jurídic espanyol, i els seran d’aplicació tant la normativa espanyola i comunitària en aquest camp, com els tractats internacionals relatius a la matèria i subscrits per Espanya.\nTots els drets reservats. En virtut d’allò que disposa la Llei de Propietat Intel·lectual, queden expressament prohibides la reproducció, la distribució i la comunicació pública, inclosa la seva modalitat de posada a disposició, de la totalitat o de part dels continguts d’aquesta pàgina web, amb finalitats comercials, en qualsevol suport i per qualsevol mitjà tècnic, sense l’autorització de MARTÍ TORMO PONT.\nL’usuari es compromet a respectar els drets de Propietat Intel·lectual i Industrial de titularitat de MARTÍ TORMO PONT. Podrà visualitzar els elements del portal i fins i tot imprimir-los, copiar-los i emmagatzemar-los en el disc dur del seu ordinador o en qualsevol altre suport físic sempre i quan sigui, únicament i exclusivament, per al seu ús personal i privat. L’usuari s’haurà d’abstenir de suprimir, alterar, eludir o manipular qualsevol dispositiu de protecció o sistema de seguretat que estigui instal·lat en les pàgines de MARTÍ TORMO PONT.\nMARTÍ TORMO PONT es reserva, així mateix, la facultat de presentar les accions civils o penals que consideri oportunes per la utilització indeguda del seu lloc web i continguts, o per l’incompliment de les presents condicions.\nLa relació entre l’usuari i el prestador es regirà per la normativa vigent i d’aplicació en el territori espanyol. En cas de sorgir qualsevol controvèrsia les parts podran sotmetre a arbitratge llurs conflictes o acudir a la jurisdicció ordinària complint amb les normes sobre jurisdicció i competència al respecte. MARTÍ TORMO PONT té el seu domicili a BARCELONA, Espanya.


SorroBloc: de juny 2020\n... i comença la represa...!!!\nPerò alerta màxima, pel que es comença a veure pel carrer fa por pensar el que pot venir... molta gente sense mascareta, reunions en terrasses de bars de més de 10 persones, tots junts, xerrant alegrement, sense cap protecció...!!!\nEns hem tornat bojos o què?...\nAquest matí, al super no hi havia guants pels clients ni líquid hidroalcohòlic a l'entrada, hem advertit a l'encarregat i la resposta ha estat d'allò més inconscient: "la gent ja està cansada de tanta protecció"...\nVisca, la gent potser sí, però el punyeter virus Covid-19, no està cansat de contaminar, està més viu que mai..!!\nAquest passat dijous hi ha hagut 150.000 casos nous a tot el món, un nou rècord des que va començar la pandèmia..!!\nSalut alerta d'un increment de contagis entre joves i adolescents, de 15 a 29 anys...!!\nLa responsabilitat de la gent brilla per la seva absència.\nDesprés de revetlles i platges incontrolades, preparem-nos per un pitjor episodi de rebrot de cara a la tardor...!!\nNo faré més entrades al Bloc sobre aquest tema, únicament potser ho faré, si hem de lamentar alguna desgràcia important...\nAra vull que tots ens relaxem una mica i per això us poso un vídeo d'obres d'art, on el protagonisme principal són les finestres, les obertures, que volen ser una metàfora de l'esperança en uns temps millors...\nI després del relax que ofereixen aquestes imatges, també us adjunto un altre vídeo pels amants de l'art i de la pintura, en especial per aquells a qui ens agrada l'impressionisme.\nUn vídeo que intenta recollir el millor d'aquest estil\nGaudiu amb calma i relax (durant 10 minuts) de les belles imatges i de la música...\nI comencem la Represa amb calma i prudència, i sobretot amb proteccions i distanciament, per respecte als altres i també a un mateix.\nQue tingueu un Bon començament d'estiu..!!\nPosted by Salvador a les 9:26 1 comentarios\nEtiquetes: confinament, Covid-19, estat d'alarma, represa\n90é. dia de confinament\n90é. dia de confinament...\nUna mica d'art i música per alleugerir l'esperit...\n#cuideu-vos molt, i respectem la normativa...!!\nPosted by Salvador a les 9:36 0 comentarios\nEncara que per a molta gent sembla que això ja s'està acabant, i es descontrolen sense cap mena de prevenció, penso que hem de continuar sent molt i molt prudents i seguir encara les pautes de prevenció i protecció... que són molestes, empipadores, certament, però encara són molt necessàries.\nLa pandèmia no està ni molt menys del tot controlada, i en qualsevol moment podem tenir una sorpresa i contaminar o ser contaminats per la imprudència d'alguns o de molts...\nSiguem realistes i no massa confiats\nPer això avui m'ha semblat bonic i adient, seguir contemplant paisatges i llocs de natura que tenim al nostre país i en quantitat...\nGràcies a l'enviament d'aquest vídeo per part d'un amic nostre, us el poso perquè tothom pugui gaudir de les belles imatges dels nostres Parcs Naturals.\n#Encara una temporada més...\nPosted by Salvador a les 19:59 0 comentarios\nEtiquetes: confinament, natura, Parcs Naturals\n100 dies de confinament, els últims, i comença la ...


Obert el termini del concurs de cartells del Festival de Música Antiga dels Pirineus — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Obert el termini del concurs de cartells del Festival de Música Antiga dels Pirineus\nObert el termini del concurs de cartells del Festival de Música Antiga dels Pirineus\nNomés hi poden participar creadors dels municipis que formen part del circuit musical pirinenc. El premi serà de 2.000 euros i el termini per presentar-se finalitza el 8 de gener\nEl Festival de Música Antiga dels Pirineus (FeMAP) convoca, per cinquè any consecutiu, un concurs de cartells per escollir la imatge de la seva vuitena edició. L'objectiu de la iniciativa és estimular la creativitat i la participació d’artistes pirinencs i fomentar la difusió de la seva obra. Com cada any, només hi podran participar creadors dels municipis que formen part del circuit musical pirinenc.\nEl concurs tindrà dues fases. En primer lloc, s’escolliran sis propostes finalistes. N'hi haurà tres que es triaran per votació popular a través del web del FeMAP i tres més que es nomenaran a través d'un comitè tècnic format per l’Associació FeMAP i representants dels municipis participants a l’edició 2018. A la fase final, un jurat d’especialistes decidirà el cartell guanyador, tenint en compte criteris d'originalitat, composició, impacte visual, la claredat del missatge i l'ús d’elements relacionats amb el territori pirinenc, la seva cultura i la iconografia.\nEl premi serà de 2.000 euros, i els tres finalistes rebran un passi per a dues persones per a tots els concerts del FeMAP, a més d'un disc del festival. El termini per presentar les propostes és del 27 de novembre del 2017 al 8 de gener del 2018. El jurat prendrà la decisió a partir del 29 de gener. Per a més informació, es pot consultar el web del festival.\nEls municipis que formen part del FeMAP són Alàs i Cerc, Alp, Avià, Bagà, Berga, Bossòst, Bourg-Madame, Estamariu, Fontanals, Guàrdia de Noguera, Guardiola de Berguedà, Lladorre, Llanars, Llavorsí, Llívia, Organyà, la Pobla de Segur, Puigcerdà, Riner, Ripoll, Salàs de Pallars, Sant Joan de les Abadesses, la Seu d'Urgell, Sort, la Torre de Capdella, Tremp, Urús, Vall de Boí, Vilaller, els quatre municipis de les Valls d’Àneu i qualsevol de les parròquies d'Andorra.\nEl guanyador de l'any passat va ser l'artista andorrà Joan Pau Casado, amb el cartell titulat "La porta musical".


EMOCIONS A FLOR DE PELL AL BUFF® MOUNTAIN FESTIVAL | Buff Mountain Festival\nEMOCIONS A FLOR DE PELL AL BUFF® MOUNTAIN FESTIVAL\nEn una maratoniana jornada que començava a les sis del matí, amb la sortida del Memorial Joan Rojas, en l’epicentre del festival ha regnat un ambient alegre, on Barruera ha estat escenari de grans moments, gràcies també a la bona climatologia.\nA més de les activitats artístiques i d’aventura enfocades per als més petits, ha destacat la Miniskyrace. En aquestes carreres no competitives, els nens i nenes podien viure la seva primera experiència trailrunning. Tots tenen el seu moment de protagonisme!\nParal·lelament, s’han celebrat activitats de perfeccionament de la tècnica de marxa nòrdica o classes de ioga per a relaxar-se.\nEL SKYRUNNING NO TÉ FRONTERES\nLa segona jornada de festival ha reunit a més de 1350 corredors entre la BUFF® Epic Trail 26K i la carrera Ultra de 65 km Memorial Joan Rojas.\nA les sis del matí, amb el sol a punt de sortir a relluir, començava la sisena edició de la BUFF® Epic Trail 65K – Memorial Joan Rojasamb la sortida de 350 participants de 25 nacionalitats diferents.\nLa seva arribada ha demostrat una vegada més que els valors del skyrunning són irreprotxables. Andreu Simoni Ernest Ausiróvan arribar junts fins a línia de meta, compartint un triomf que s’ha collit des de la companyonia i el treball d’equip. Per darrere, Jakub Uherekcompletava el podi.\nEn categoria femenina, Elisabeth Ríoss’ha emportat la victòria, seguida d’Aida Pérezi Belinda Ortiz.\nDues hores més tard, s’ha donat el tret de sortida de la modalitat de 26 quilòmetres, on Borja Zubizarretai Eli Gordón, han sabut rendibilitzar un bon avantatge des de meitat de carrera.\nPer a tancar la jornada, s’ha celebrat la presentació dels millors corredors de la prova que se celebrarà demà, a les 8h. La carrera de 42 quilòmetres i 2.800 metres de desnivell positiu pertanyent a les Migu Run Skyrunner World Sèries amb categoria Super Sky.\nA les 09.30 ho farà la carrera de 12 quilòmetres i 480 metres de desnivell positiu mentre que les activitats per a tots els públics continuaran fins al tancament del festival.\nTambé el Bicicleta de muntanya tindrà el seu moment amb la celebració de la quarta prova del campionat 2019 de la Scott Marathon Cup BTT on l’emoció està assegurada en la lluita pel lideratge abans de l’última prova de setembre.\nVall de Boí, candidata a seu dels Campionats del Món 2020 de Skyrunning\nVall de Boí és un centre mundial de reconegut prestigi en el Skyrunning, tant és així que ha acollit els campionats del món de les edicions de 2012 i 2016 i diverses edicions de proves de les World Sèries. Ara es presenta com a candidata per al 2020, els dies 9, 10, 11 i 12 de juliol de 2020.


Calsina: SENTO CURIOSITAT - BONDIA 19/02/08\nSENTO CURIOSITAT - BONDIA 19/02/08\nFeia temps que no sentia parlar del parc amb “animalons” que es va anunciar a les parròquies d’Encamp i Escaldes, i ja gairebé me’n havia oblidat. Tampoc em preocupava massa que no es construís, doncs a Sant Julià en tindrem un de ben bonic. El poble ha decidit amb el seu vot, que vol un parc temàtic amb “bestioletes” i emplaçat a la muntanya de la Rabassa, per molt que els amics de la “mateixa” es queixin i posin denuncies, recursos i al·legacions.\nPerò vet aquí que de cop torna a sortir a la llum la competència Encampedana-Escaldenca, tot comparant el seu parc temàtic, o millor dit desmarcant-lo de la “perla” laurediana anomenada Naturlàndia, projecte ambiciós que ha de salvar la nostra parròquia.\nFaré una breu crònica de la història d’ aquest altre parc temàtic, el d’Encamp-Escaldes, ja que la trobo sorprenent, i com no CURIOSA:\nUna empresa privada va signar un acord amb els dos Comuns (Encamp i Escaldes) per construir un parc temàtic d’animals, tot i no tenir la seguretat de com es finançaria el projecte.\nPersonalment, penso que una empresa privada, (ni una de pública), no es pot arriscar d’aquesta manera.\nUn temps mes tard ens van dir, des de la empresa privada, que si no es trobaven aliats (vegeu inversors), no es duria a terme el projecte.\nEs el que hem dona a entendre que no s’havia fet prèviament un estudi del finançament.\nUn any mes tard ens confirmaven que no havien trobat inversors i no podien tirar endavant el projecte.\nAra ens tornen a dir, aquest cop des de la banda pública (el cònsol encampadà), que encara estant buscant inversors, i que no descarten la realització del parc.\nJa m’estic marejant amb tants canvis de criteri.\nSort que la diferència amb Naturlàndia, es que de moment ningú ha parlat en aquest cas de diners públics, tant sols de inversió privada.\nTrobo també molt sorprenent, un altre fet:\nEs va signar un acord entre l’empresa privada i els Comuns. Almenys es el que es va assegurar. I a les notícies de la premsa em remeto, sense saber si es disposaria de les autoritzacions convenients ( ni de Govern, ni de Medi ambient ), i abans de rebre i estudiar les al·legacions al projecte.\nNi la privada ni els Comuns, crec que poden fer-ho.\nParlaven també de penalitzacions importants si el promotor no podia desenvolupar el projecte per manca de finançament. Cosa que sembla haver quedat en l’ oblit. Es similar al cas de les “suposades” comissions, que ara esta tant de moda, senzillament desapareixen.\nSorprenent és també:\nQue en una parròquia amb un allau de turistes, com és Escaldes, no trobin finançament. I en una altra parròquia sense turistes, com és Sant Julià diguin que rebran finançament dels bancs i de privats per un projecte similar. I no dic que no m’ho cregui.\nAl final potser haurem de pagar amb impostos, els estudis de projectes que no se sap si es duran a terme, o que potser es duran a terme sense inversors. De moment només tenim la “paraula”, per part del Cònsol de Sant Julià de la retirada del projecte de Naturlàndia, si no es troben accionistes. Però ja se sap, les paraules se les emporta el vent.\nA Sant Julià, encara no s’han posat a la venda els títols dels possibles accionistes i ja ens hem gastat més de tres milions d’ euros en un tobogan alpí (o en una atracció de autos de xoc... no ho tinc molt clar).\nEn el cas de l’empresa privada, pagaran ells, si poden. Però en el cas de Naturlàndia pagarem tots nosaltres.\nDe moment, de ben segur que tota la publicitat enviada a les llars lauredianes, als diaris, a la televisió, els cartells, als autobusos...Tots els estudis tècnics encarregats, les presentacions, els assessors, els directors nomenats a dit, i sobretot, el Tobotronc (o autos de xoc), ja els hem pagat, o els estem pagant.\nEncara que no he vist mai amb quin pressupost.\nJa per acabar.\nQue facin el que vulguin a la Rabassa, un parc, un aeroport o un abocador, ja em dóna el mateix... Des de casa meva no es veu (Crec que això ja ho he dit algun cop).\nPerò, que no ho haguem de pagar tots nosaltres.\nPublicat per Miquel Calsina Gordi a 2/18/2008 11:08:00 p. m.\nBONDIA - SENTO CURIOSITAT 26/02/08\nSENTO CURIOSITAT - BONDIA 12/02/08\nSENTO CURIOSITAT - BONDIA 05/02/08


Com a Tiananmen - Notícies Societat - Notícies Societat - e-notícies\nSocietat · 29 de Març de 2012. 15:49h.\nUns manifestants asseguts al terra intenten aturar furgonetes dels Mossos\nMitja dotzena de manifestants han intentat aturar el pas de furgonetes dels Mossos d'Esquadra tot seient al mig del carrer. L'acció, realitzada al passeig de Gràcia de Barcelona, ha recordat a la del 1989 quan uns ciutadans xinesos van posar-se davant dels tancs per evitar el seu pas a la plaça de Tiananmen.\nAl final, els agents policials han aconseguit que les persones que protestaven seguissin amb la seva actitud, però en un cantó del passeig, per la qual cosa els furgons de la policia catalana han pogut seguir el seu camí.\nUn altre grup de persones ha aprofitat la marxa de les furgonetes dels Mossos d'Esquadra per increpar amb insults els agents.\nManifestants asseguts al passeig de Gràcia\nFerits i detinguts\n#6 Daserrout, BCN, 31/03/2012 - 14:28\nT'has passat amb això de Tiannamem. Allà els van pelar o es van passar 30 anys als camps de reeducació.\n#5 Ramon, Barcelona (Barcelonès), 29/03/2012 - 19:03\nNo, a Tiananmen els tancs estaven massacrant la gent. Aquests carallots estaven impedint que la policia aturés els bullangueros, en greu perjudici dels vaguistes pacífics que tenen tot el dret a protestar.\n#4 Almogàver , La Sagrera , 29/03/2012 - 17:12\nNomés els fills d'en Franco blasmen el dret a vaga invocant la constitució i la democracia, quan són els mateixos o els fills dels qui anaven a rebre i aclamar al dictador quan venia a Catalunya. Aquest dies tots els qui m'han dit que no farien vaga m'han donat una resposta digne d'un pinxo.\n#3 Malik, Al-Barcino, 29/03/2012 - 16:44\nLa comparació és molt desafortunada.... Els manifestants de Tiananmen van donar la vida (van morir) tot lluitant contra una dictadura cruel i comunista... En canvi, aquests pollosos antisistema viuen en un estat de dret i es pixen a les botes dels policies...\n#2 joan, barcelona, 29/03/2012 - 16:18\n"Al terra"???? .. o "a terra"? ... si heu de traduir les coses directament del castellà, no cal que feu un diari en català.\nTotes aquestes coses em confirmen que els redactors que teniu deuen ser becaris o deuen cobrar molt poc (tenen títol universitari?).


TOT FET A CASA: d’agost 2016\nCada vegada que obria el calaix de la coberteria i veia els meus coberts de quan era petita, que no feia servir ningú i a més a més són d'alpaca i es fan lletjos, pensava que hauria de fer-ne alguna cosa per lluir-los. Però no sabia ben bé el què. Que si uns agafadors, que si uns quadres, que si unes decoracions... Fins que un dia ho vaig tenir clar: un penjador per a la cuina!\nDoncs som-hi, que us explico com ho vaig fer!\nolla i aigua,\ncorró de fusta o ampolla de vidre,\nmàquina de foradar o trepat,\nfilaberquí i tornavís.\nPrimer de tot ens hem de procurar coberts antics, o sigui que si no sou tan sàvies com jo, ja podeu anar a casa de les àvies, padrines o tietes a remenar les coberteries i subornar-les perquè us en donin unes quantes peces.\nI una vegada aconseguides les culleres i forquilles, comencem triant una fusta que sigui xula. Jo en tenia una per casa i la vaig tenyir i encerar per tal de que quedés ben maca.\nAra ja anem de cara als coberts, ja que els haurem de doblegar en forma de ganxo per poder-hi penjar draps i davantals. Els meus eren bastant gruixuts, i per poder manipular-los, vaig haver de posar una olla al foc amb aigua i bullir-los una estona per poder-los doblegar.\nPer fer-ho, vaig utilitzar amb guants protectors per no cremar-me. Una vegada calents ja és més fàcil doblegar-los, i si voleu que us quedi la corba més o menys igual haureu de fer servir un motlle de referència. En aquest cas, jo vaig utilitzar un corró de fusta (que tot sigui dit el vaig deixar marcat i ja veurem si em servirà per estirar la massa dels pastissos, però va valdre la pena i ja me'n procuraré un altre). També podeu fer servir una ampolla de vidre buida.\nUna vegada doblegats, hi farem un forat amb el trepat i una broca per a foradar metall. Aneu amb compte i poseu-vos els guants!!!\nAra es tracta d'agafar la fusta, distribuir-los com més us agradi i amb l'ajut d'un filaberquí i un tornavís posar-hi un cargol a cadascun.\nApreteu bé els cargols, que ens hauran d'aguantar el pes, sinó se'ns tombaran. I ja ho tenim això!\nHe posat els coberts que sobresurtin una mica de la fusta per tal de que facin de ganxo, es vegin més i facin bonic.\nJa podeu penjar la fusta a la paret, en una porta o on vulgueu, i vinga a penjar-hi draps ven xulos, davantals de l'àvia i agafadors de ganxet.\nAra ja llueixo els meus coberts de petita, quina il·lusió!!! I què xulo que ha quedat!


El Barça i Messi no poden acabar així PERE VIRGILI\nBarcelonaMoltes són les derivades que han sorgit des que Messi va decidir enviar el burofax al Barça. Però a mi em sembla que, per damunt de totes, n’hi ha una de destacadíssima: les formes. Ja debatrem després si l’equip el trobarà a faltar més o menys, si millorarà en la pressió o si se li ha de posar una estàtua o una placa. Però el que no es pot permetre la institució blaugrana de cap manera és aquest espectacle lamentable d’intercanvi de burofaxs. Messi és història del futbol. No s’explicarà el futbol sense ell. I el Barça no pot deixar que s’escrigui aquesta darrera pàgina així. Evidentment que el club està per sobre de Messi. Però Messi està per sobre de Bartomeu. I aquí és on el president blaugrana intenta jugar a l’equívoc, despistar i carregar les culpes al jugador perquè quedi com el dolent de la pel·lícula.\nPerquè el pitjor president de la història blaugrana està aferrat a la cadira pensant només en quadrar els números i posant els seus interessos per davant de tots els altres. L’obsessió per evitar el dèficit passa per reduir despesa i, per tant, perquè marxi Messi. I com que això quedaria massa atrevit, ha anat erosionant la relació i perjudicant l’argentí fins que ha estat ell mateix qui ha pres la decisió de plegar. De no aguantar més. D’estar-ne fins als nassos. Que una sola persona es pugui carregar el final de Messi al Barça per pur egoisme és dantesc.\nAlguns encara diuen que el desagraït és Messi per voler marxar gratis. Després de disset anys assolint tots els rècords, entre els quals també l’econòmic al convertir al Barça en l’equip de futbol amb més ingressos del món. Tampoc es pot dir que no ha avisat. Fa temps que diu que aquest projecte no dona més de si, que hi veu problemes esportius i estructurals. Però, esclar, la directiva estava més pendent dels seus números i de les xarxes que no del que passava al terreny de joc. El principal problema ara mateix és que la persona que ha d’evitar aquest desgavell és el principal culpable d’haver-lo creat. Per tant, el primer pas imprescindible per arreglar-ho és que marxi. Difícil, però necessari. És l’única solució possible perquè almenys Messi i el Barça (la institució, no el president) tinguin el final que es mereixen: un final feliç. I deixin de fer el ridícul com ara a ulls de tot el món. Perquè Messi ha estat història del Barça com a jugador i ho ha de seguir sent també després de la seva retirada. Que el pitjor president no espatlli el millor jugador.


Anarres vs Urras – Miss Spoiler\nAnarres vs Urras\n30 septiembre, 2020 27 septiembre, 2020 Paula\nEls desposseïts per Ursula K. LeGuin utilitza dos món imaginaris per descriure dos estructures econòmiques oposades, portar-les al extrem i reflexionar sobre els seus pros i contres. En el cas que no volgueu llegir-vos el llibre, aquí el que he captat de llegir-lo jo mateixa.\nAnarres o l’anarquisme\nAnarres es un planeta inhòspit, on gent cansada del capitalisme es va refugiar per crear una societat sense govern i descentralitzada. Es tracta d’una civilització jove, de 300 anys o així, que s’aproxima a la teoría máxima de l’anarquisme.\nTraduït al llenguatge contemporani, l’anarquia pot significar «absència de prejudicis», «absència de norma», «absència de jerarquia» ,»absència d’autoritat» o «absència de govern»\nViuen en comunitat, sense cases ni objectes propis, mengen en refectoris, tots el mateix. S’organitzen en sindicats, i un ordinador escolleix el seu nom. Cadascun pot treballar del que vol, però s’espera que participin en les activitats de manutenció que normalment ningú vol fer. Així que un pot formar-se en física, però també en arreglar carreteres.\nI aquesta sembla ser la principal problemàtica. En qualsevol situació, es pot necesitar que abandonis el teu treball pel bé comú, com li passa al Shevek. Corrent el risc d’ésser ostracissat (no sé si ho he escrit bé XD), per no voler ajudar. Es més, hi ha individus que semblen haver trobat la forma de fer funcionar el sistema al seu favor, permetent-lis ser «superiors» en certa manera. Capaços fins i tot d’arruinar la vida d’algún altre, ja que tot esta sotmés a l’opinió pública, i si taquen la teva reputació, la vida es pot tornar difícil.\nUrras o el capitalisme\nUrras es un planeta ric que compta amb boscos, selves, i un periple de recursos. Allà esta instaurat el capitalisme, amb castes sociales separades segons la capacitat adquisitiva. Allò comporta una clase propietaria i una próxima a les condicions de l’esclavisme.\nEl capitalisme és un sistema econòmic en què els mitjans de producció són, en la seva majoria, propietat privada, i en què el capital s’inverteix en la producció, distribució i comerç dels béns i serveis per tal d’obtenir guanys o el benefici màxim en un mercat lliure i competitiu.\nLa clase benestant posseeix la capacitat de fer el que li vingui en gana. Fer festes, dedicar-se exclusivament a estudiar… mentre la classe baixa fa la major part de la feina, en concret anar a la guerra que ha començat la classe alta. A més, existeix una separació també entre sexes, on les dones estan relegades a la funció d’ama de casa o muller trofeu.\nThu i el socialisme\nThu és una de les nacions de Urras, però que es diferència de les demés per tenir una estructura de estat similar a la República soviética. No es coneix gaire, però pel que diuen són similar a Anarres en el sentit que comparteixen les riqueses i que tècnicament no hi ha classe social. Però com indica Shevek, el que si posseeixen es un govern, el qual limita les seves llibertats.\nEssent un punt entremig entre els dos extrems, i que per com es representa en la historia, s’ha emportat les pitjors parts de cadascun.\nEsta clar que Ursula volia transmetre una critica de les estructures econòmiques del planeta Terra, portant-les al extrem, per a fer-nos reflexionar sobre la nostra forma de viure, i que preferiríem arribat el moment: seriem solidaris com els anasterris? O egotistes com els Urrastis?\nmilvusliterarius ursula k leguin\nEntrada anterior#UnAñoDeAutoras: Celia os recomienda sus autoras favoritas\nPróximo entrada#UnAñoDeAutoras: Coneixent l’Octavia Butler


“Bibliòscop” | Biblioaprenent\n17 Juny, 2007 per biblioaprenent\nEl ‘bibliòscop’, escriu Uzanne, és el fals sacerdot i el fals devot de la religió del llibre: no és un enamorat sincer, sinó un ‘voyeur’. Mira, toca, olora, maneja llibres que mai llegirà, que només li procuren vanitat. És un ésser superficial que únicament vol coneixer el exterior de les coses i mai es prendrà la molèstia de profunditzar en elles. El ‘bibliòscop’, o contemplador de llibres, compra una bella edició, la que li recomana el llibreter, la fa enquadernar per l’enquadernador que està de moda i conserva aquesta obra intacta i sense tallar en una biblioteca com un bibelot’ en una vitrina.\nRaona que els bons llibres, posats a les estanteries, són com els bons vins guardats a la cava, dels quals augmenta el valor envellint, i es proporciona a sí mateix una satisfacció vanitosa, amb l’esperança d’una excel·lent inversió en el futur, quan el mercat llibreter coneix-hi un alça…”. Del llibre: Libros, Libros y … más libros editat per S.A.D.A.G., B, 1959, amb text de Sempronio i gravats de A. Gelabert. ( La paraula ‘Bibliòscop’ no sé si existeix en català, no la trobo, si algú em pot ajudar moltes gràcies).


Menjaràs pols | Begonya Mezquita • Trapezi\nPublicat per Begonya Mezquita • 9 de febrer de 2022\nLleonard Muntaner, Mallorca, 2021\nMenjar pols, abocats a la desaparició i l’anorreament. Vençuts, enderrocats, éssers condemnats a la marginalitat, “tancats i foscos com les coses que algun dia ens han fet mal”, els personatges que protagonitzen aquests relats i que amb el seu nom hi posen títol, se senten incapaços de parlar però nosaltres escoltem les seues veus, se senten incapaços d’escriure, però nosaltres llegim la seua desventura. Uns cossos, en fi, nàufrags en una mar desbocada, sense horitzó ni coordenades. És un joc de miratges i de contrallums, aquest exercici literari que ha escrit Joan Duran en un temps sense nords ni expectatives, amb una prosa frenètica, un llenguatge artesanal i ric, carregat d’imatges poètiques i encriptat, no gens fàcil de desxifrar per moments, que ens manté en una tensió a què estàvem desacostumats.\nNascut a Sitges en 1978, Joan Duran i Ferrer coneix bé de quina matèria està feta la literatura, sap que a través de la ficció es poden viure altres vides, fins i tot aquelles que es viuen després d’haver viscut. És potser per això que l’autor s’ha posat en la pell dels altres, majoritàriament dones, i ha escrit aquestes altres vides, aquests defectes de fàbrica, en format de conte. Un jove discapacitat, un transsexual, una prostituta, una dona de la neteja, una becària, el cadàver d’una dona morta. Són ànimes desarrelades el batec de les quals no importa a ningú. Es pot ser entomòloga de somriures? Matrioixca sense una fi, “madeixa enredada, espirals concèntriques entorn de la baldufa”? “Penèlope condemnada a les intempèries de la infinitud”? Antiheroïnes de mans inhàbils per posar l’última peça del puzle, ulls que eviten la mirada eixuta dels altres, dels alts càrrecs oficials, de les institucions, la filla o la germana, l’amiga més propera, perquè la por els rosega, no saben on amagar la seua malaptesa, la textura viscosa o pudent de què estan fets els seus dies. Són els seus camins a la vora de l’abisme, camins que no saben fer marrada. I perquè no hi ha futur i no hi ha res a fer, un imperatiu implacable, de què adverteix la Bíblia en un passatge del Gènesi, cau sobre els seus ossos desnerits, amb un verb que imposa, en segona persona, el destí d’arrossegar-se pel fang, de menjar terra. Cruel i despietada manera amb què la societat se’n desfà per evitar la presència incòmoda del que ella anomena “carronya humana”, abocada finalment, en la majoria de casos, i sense remei, al suïcidi.\nI sí: s’enfilà a l’arbre més alt del turó més escarpat i trapella d’aquella rodalia dibuixada. I entrà, rotunda, dins d’un paisatge odiós, que era el seu, que era l’únic. I l’esquinçà de dalt a baix, vexant-lo, violant-lo. Temeràriament. Alegre. I fou així com succeí: que s’abandonà, alliberada i amb els ulls closos, a la gravetat narcòtica i despintada d’aquell pati de llums.\nJoan Duran coneix la tirania dels mots de què parla Ivet Zwatrzko a l’epíleg. Tanmateix, l’autor d’aquestes narracions guanya el pols al llenguatge, l’aguanta ferm, recorre els seus laberints i se’n sap cada eixida, de vegades de manera precipitada i excessiva. Les seues paraules xiuxiuegen, criden i s’esmunyen entre les pàgines d’aquests naufragis. Arriben al punt àlgid de la narració amb seguretat, tornen enrere, recuperen una imatge, la desdibuixen i la creen de nou. L’autor dels 14 contes de Menjaràs pols converteix l’anècdota en un error vital irreparable, es rebel·la, amb aquest univers tràgic, contra la ràbia i contra la mudesa, crea amb els seus textos una prosa àgil i mordaç, una prosa, en fi, poc comuna en el panorama literari actual. Junt a la seua poesia i altres escrits literaris, l’obra de Duran no passa desapercebuda ni s’oblida amb facilitat.\nAra atura’t, creu-me. Abandona la lectura i arranca, arruga aquesta pàgina: hi fa fred, s’hi passa sempre fam. Llença-la al foc dels oblits, amb els paisatges impossibles, amb els llocs on intuïes que no s’havia de tornar.\nEtiquetes: catalàJoan DuranLleonard Muntanernarrativa


Com si ens haguessin entrat a robar a casa - Diari de Girona\nCom si ens haguessin entrat a robar a casa\nmarc vidal i pou 07.06.2020 | 06:00\nCom si ens haguessin entrat a robar a casa Diari de Girona\nLa «mare superiora» del clan Pujol va deixar anar aquesta frase quan va veure Pasqual Maragall prenent mides i passejant pel pati dels Tarongers acompanyat dels Carod-Rovira, Saura i altres malfactors que s'havien atrevit a fer un pacte contra natura per governar la Generalitat, tot i que l'astut hereu Mas havia guanyat per uns quants escons la llista del futur president.\nAmb la naturalitat de qui ha estat a l'ombra del poder durant trenta anys i ha mogut els fils que li han semblat bé al més pur estil búlgar, la Marta Ferrusola resumia amb aquesta frase no només el tarannà del partit pujolià sinó el presagi de les maniobres fosques i joc brut que aquest partit va desenvolupar durant els set anys que va durar el primer govern d'esquerres de la Catalunya postfranquista per desplaçar del tast del poder aquells que «de fora vingueren i de casa ens tragueren». Escàs poder però suficient per fer-los adonar en poc temps que perdrien, i no de manera suau, la mamella que tenien aferrada i que era la seva subsistència. La del clan i la del règim.\nPotser només els que ho vam viure des de dins de l'estructura de govern sabem com d'innobles van ser les actuacions d'alguns dels prohoms de l'aleshores primer partit de Catalunya. I el treball incessant per conjurar a la contra totes les forces fàctiques del país: econòmiques, socials, mitjans de comunicació, teixit associatiu, el món de la cultureta...\nDes del primer dia érem un govern il·legítim; des del primer dia hi havia consellers als quals es demanava la dimissió, des del primer dia varen fer aparèixer la coalició com un desgavell, des del primer dia varen atiar els fantasmes d'un comunisme que ens ho prendria tot als bons catalans que de les pedres en fem pans...\nEn realitat, sota l'espessa capa d'un nacionalcatolicisme bondadós i de reminiscències carolíngies i un punt carlines que havia teixit amb paciència d'orfebre un espavilat Jordi Pujol, s'amagava tot un sistema clientelar, tota una teranyina d'influències, on els tramposos podien fer trampes i als poderosos no els calien gaires justificacions. Estic convençut que havíem tocat os perquè això és el que van veure perillar. I és el que crec que un tercer govern d'esquerres hagués posat a la picota i se l'havia de fer caure com fos aprofitant les ficades de pota que, òbviament, van existir, massa sovint pel meu gust.\nAixí, doncs, quan a dia d'avui, al primer govern de coalició d'esquerres que hi ha a l'estat espanyol després de la dictadura, estrenat de fa escassament cinc mesos i amb la gestió sobrevinguda més difícil de tota la història de la democràcia espanyola se l'acusa també de tot això –de govern il·legítim, de comunisme bolivarià, fins i tot d'assassinar els avis– m'ha fet pensar en la frase de la senyora Ferrusola.\nI m'ha fet pensar en la conjura dels necis que aleshores es va desfermar perquè ara també estan traient a passejar a la contra tots els dinosaures, els de la judicatura, els de les forces de l'ordre, els franquistes nominals, els purpurats i els de la noblesa, i els friquis abanderats que tenen criades per picar cassoles.\nSeria molt berlanguià tot plegat si no fos altament preocupant. Perquè és evident que aquest govern també ha tocat os. I perquè és evident que els hereus modernets del nacional catolicisme espanyol tenen molt a perdre i no s'ho deixaran fer tan fàcilment. I aquests són l'única alternativa real a l'actual govern més enllà de la que cadascú pugui somiar.\nCal criticar l'acció política mal feta i cal demanar responsabilitats per l'acció de govern, naturalment. Però posar ara pals a les rodes perquè caigui el govern d'Espanya per un suposat interès superior és afavorir els interessos de la gentussa que vol l'immobilisme.\nPerquè no estem parlant només de perdre una oportunitat de fer els canvis polítics en profunditat que jo penso que el país necessita i algú altre pot pensar que no. No estem parlant de política.\nNo és això només el que hi ha en joc. Estem parlant sobretot de l'ostentació del poder. Estem parlant essencialment del control social. I del perill d'involució de la democràcia. Aquesta és la partida i l'hauríem de guanyar.


Foals, instint guanyador - la MÚSICA per la VISTA\nNOW READING Foals, instint guanyador\nREAD NEXT Els mons del Xarim i el Garau\nprevious Les fantasies artístiques de Kanye West\nnext Els mons del Xarim i el Garau\nBy Jordi Saumell 29 març, 2019\nCada disc de Foals és com una empremta en el ciment, la petjada que deixa perdura més enllà del moment. I en aquest context cal emmarcar “Everything Not Saved Will Be Lost. Part 1” (Warner Music 2019). Després de dos discos en què la vena més visceral dels britànics els ha fet guanyar públic fins a convertir-los en la nova promesa de grup de masses, molts esperaven/esperàvem un nou disc en què rebentessin definitivament amb tot. Per contra, Foals torna amb un treball on sembla que el grup ha aixecat el peu de l’accelerador. Un disc de ‘tempo’ més calmat que, en molts moments, recorda els seus primers discos. És una passa enrere? No necessàriament. Com bé especifica el títol del disc, és la primera part d’un segon treball que arribarà a finals d’any i que ja se sap que serà més contundent. “Everything Not Saved Will Be Lost. Part 1” és l’exemple que relacionar intensitat amb qualitat és un error perquè, una vegada superats els prejudicis, el disc acaba establint extraordinàries connexions amb l’oient.\n“Exits”, el primer avançament del disc, ja donava una idea del to del nou treball. Predomini de teclats, sintetitzadors, ritmes sincopats i ballabes que es repeteixen en temes com “In degrees”, “Cafe d’Athens” o “Sunday”. Els que esperaven una èpica elèctrica com la dels dos últims discos la trobaran parcialment en cançons com “White onions” o “On the luna”. I després cal sumar-li un parell de temes més banyats d’una etèria sensibilitat, sobretot l’últim “I’m done with the world”. Cançons en les que el cantant i lletrista Yannis Philippakis treu la seva particular càmera de fotos per a deixar constància de les seves angoixes polítiques, vitals i generacionals.\nLA PETJADA A LA NATURA\nFoals ha tornat a recórrer a una fotografia artística per a il·lustrar la portada d’un disc. El primer gran exemple és la portada de “Holy Fire” (Warner, 2013) amb una imatge del fotògraf de National Geographic Thomas Nebbia; i el segon exemple és el de l’anterior “What Went Down” (Warner, 2015), amb fotografia a portada del japonés Daisuke Yokota. Aquest 2019 és l’equatorià Vicente Muñoz l’encarregat d’il·lustrar un disc de Foals amb l’evocadora imatge d’una exhuberant palmera, de fulles cridanerament vermelles, davant d’un edifici d’estil clàssic. L’obra pertany a la col·lecció ‘Sublimis’ del 2015 en què Muñoz aplicava una pel·lícula d’infrarojos per captar el potencial emocional de l’entorn. Muñoz ha explicat a La Música Per La Vista què ha trobat en aquesta tècnica:\n“Per a mi l’interessant era poder donar un gir a l’ús original dels infrarojos, que era per a detectar material bèl·lic en territori enemic. Crec que fent servir la tècnica per a detectar l’empremta humana sobre la natura el diàleg que s’estableix es torna una mica més polític. I per a aquest objectiu el vermell monocromàtic ajuda molt”.\nMuñoz assegura que va ser el líder de Foals, Yannis Philippakis, qui va descobrir el seu treball a través, precisament, del ressò que va tenir la col·lecció “Sublimis” als mitjans.\n“Vaig parlar un parell de vegades amb Yannis i també amb l’equip de direcció d’art del disc. Des que van conéixer el projecte ja estaven decidits per la imatge que havia d’ocupar la portada. Hi va haver més debat sobre la fotografia que hi ha a l’interior de l’àlbum i que servia per a emfatitzar el discurs utòpic i polític que es buscava amb aquesta col·laboració”.\nLa fotografia superior, de la col·lecció “Sublimis”, és la utilitzada en l’interior del disc. Les imatges següents pertanyen a la mateixa col·lecció.\n“L’abstracció sempre ha estat un recurs important en la meva obra. En el cas de la col·lecció “Sublimis”, la voluntat d’abstraure la natura era presentar un diàleg entre territori/terrenny verge o pur contra l’empremta de l’home. En molts casos a peu però també des del punt de vista aeri”.\nVicente Muñoz s’ha format i especialitzat a la School of Visual Arts de Nova York. Durant els tres darrers anys s’ha centrat en l’estreta relació entre el treball 2D de la fotografia i l’escultura. Els seus referents, diu, son l’escola fotogràfica alemanya de Dusseldorf i artistes que treballen a mig camí d’aquestes dues disciplines com Leslie Hewitt o Erin Schireff.\n“Els espais, tan interns com externs, son part important del meu discurs artístic. El meu objectiu és arribar a crear un espai a través d’una instal·lació que reflecteixi la meva experiència total d’ells”.\nUn exemple del seu interés per explorar la incidència de la natura en l’arquitectura, i a l’inrevès, és la col·lecció “Places”.\nL’arquitectura, la naturalesa però també la música han estat, des de fan anys, part de l’obsessió artística de Muñoz. “Sempre he tingut la música a prop. De fet, la meva tesi a la universitat es va centrar en visualitzar l’experiència de la música en viu a través d’un assaig tradicional en blanc i negre que vaig titular “Euphoria”. Per a mi és molt important tractar de trobar la visualització del so d’una banda o artista. Hi ha d’haver una connexió. Una part és investigació i l’altra instint”.\nÉs precisament l’instint guanyador de Foals, que continua fent passes de gegant per convertir-se en un gran nom. El pròxim més de juliol, al Festival Cruïlla de Barcelona Yannis i els seus companys, tindran una nova oportunitat per demostrar que dalt d’un escenari hi ha poques bandes tan generoses com la seva.\nDisc: “Everything Not Saved Will Be Lost. Part 1”\nDiscogràfica: Warner Music\nPortada: Vicente Muñoz\nEverything Not Saved Will Be Lost. Part 1\n18 setembre, 2019 read more


Vilagrassa celebra aquest dimarts la tradicional Nit de l’Acordió – Comarques de Ponent\nVilagrassa celebra aquest dimarts la tradicional Nit de l’Acordió\nComarques Posted On agosto 7, 2017\nVilagrassa acollirà aquest dimarts a la nit la 17ª edició de la Nit de l’Acordió, una cita clàssica que s’emmarca en el cicle '75 anys, 75 mirades al territori' de l’Institut d’Estudis.\nLa festa se celebrarà a partir de les 10 del vespre a la plaça Major de Vilagrassa, amb entrada gratuïta, i serà presentada per Artur Blasco, músic, investigador i divulgador del folklore català.\nLa 17a Nit de l’Acordió comptarà amb les actuacions d’Ivan Caro (gralla) i Pilar Planavila (acordió cromàtic), de l’Alt Urgell; Anatol Eremciuc (acordió cromàtic), de Moldàvia; Erika Weigand (acordió diatònic), Josep Pepón Vilarrubla (acordió diatònic) i Ernest Pipó (guitarra), de l’Alt Urgell; Roser Gabriel (acordió cromàtic), Alba Atcher (flauta travessera) i Laia Casanelles (guitarra), del Pallars Sobirà; Liv Hallum (acordió diatònic) i Ivan Garriga (violí), de la Cerdanya, i el Grup Néixer, amb Ramon Closa (harmònica solista), Jaume March (harmònica baix) i Joan Roca (harmònica acords), de l’Anoia.\nL’organització de la 17a Nit de l’Acordió va a càrrec de l’Ajuntament de Vilagrassa, l’Associació Arsèguel i Acordionistes del Pirineu i l’Associació Cultural El Portalet de Vilagrassa, amb el suport de l’IEI.


Un forat negre de 350.000 quilòmetres quadrats al Mediterrani | Internacional | EL PAÍS Catalunya\nUn forat negre de 350.000 quilòmetres quadrats al Mediterrani\nTres ONG suspenen el rescat d'immigrants després de la decisió de Líbia d'allunyar els bucs humanitaris a 150 quilòmetres de la seva costa\nMadrid 15 AGO 2017 - 12:59\tCEST\nEl vaixell de rescat 'Aquarius', de SOS Mediterranée, dilluns a 20 milles de la costa líbia. ANGELOS TZORTZINIS AFP\nDes que dijous passat el general Abdelhakim Buhaliya, comandant de la base naval de Trípoli, anunciés la creació d'"una zona de recerca i rescat en la qual cap buc estranger pot entrar" sense permís de les autoritats líbies, tres ONG han suspès la seva missió de salvament en el Mediterrani central: Metges Sense Fronteres, l'alemanya Sigui Eye i Save the Children. Perquè no quedés dubte, un portaveu de l'Armada líbia va precisar que la mesura es dirigia contra les ONG "que pretenen salvar als migrants il·legals i realitzar accions humanitàries. Desitgem enviar un missatge clar a tots els que atempten contra la sobirania líbia i falten al respecte als guardacostes i la Marina", va subratllar.\nLes seves paraules no s'han de prendre a la lleugera. Dimarts passat un buc de l'ONG espanyola Proactiva Open Arms va rebre dues ràfegues d'avís d'un patruller libi que el va amenaçar de tirar a donar si s'atrevia a tornar. L'incident es va produir a poc més de 12 milles nàutiques (22,2 quilòmetres) de Líbia, en el límit de les seves aigües territorials, el punt més proper al que podien apropar-se per recollir als immigrants que salpen de les seves costes. L'anunci del general Buhaliya suposa desplaçar la línia que no poden traspassar les ONG fins a unes 80 milles (150 quilòmetres) mar endins, una distància que molt poques de les fràgils embarcacions en les quals viatgen amuntegats els immigrants poden recórrer.\nEl que ha fet Trípoli no és ampliar les seves aigües territorials, sinó declarar-se en condicions de gestionar la seva pròpia zona de recerca i rescat, d'acord amb el Conveni SAR del 1979 de l'Organització Marítima Internacional (OMI).\nLa zona SAR líbia, amb una extensió d'uns 350.000 quilòmetres quadrats, va quedar vacant després de la caiguda de Gadafi el 2011, que va enfonsar al país en un caos del qual encara no ha aconseguit sortir. Itàlia va assumir la responsabilitat d'aquesta zona i les ONG que operaven allí ho feien fins ara en coordinació amb el centre de rescat marítim de Roma.\nEl Govern italià ha estat el primer a felicitar-se del "paper cada vegada major de Líbia" en la contenció del flux d'immigrants i considera que la retirada de les ONG és un "benvingut signe del reequilibri en curs en el Mediterrani", en paraules del seu ministre d'Afers exteriors, Angelino Alfano.\nSegons Frontex, l'agència europea de fronteres, les arribades d'immigrants a Itàlia s'han reduït un 57% al juliol, mentre es multiplicaven per quatre les registrades a Espanya.\nRoma ha estat la principal patrocinadora de la Guàrdia Costanera líbia, a la qual ha prestat assistència i instrucció, fins i tot amb l'enviament de bucs, després de la petició que el primer ministre libi, Fayez Serraj, va fer al juliol al seu homòleg Paolo Gentiloni.\nEn teoria, les ONG podrien seguir rescatant a immigrants a la nova zona SAR líbia, però haurien de fer-ho amb autorització de Trípoli, que ha mostrat escassa simpatia per elles, i lliurant als rescatats als guardacostes libis.\nAquesta opció és inacceptable per les ONG, perquè implicaria impedir als que tenen dret a l'asil la possibilitat de sol·licitar-ho i condemnar-los a l'internament en els camps de refugiats de Líbia, on són objecte de privacions i abusos i no es respecten els drets humans, segons les organitzacions humanitàries. "Si els bucs de les ONG són expulsats del Mediterrani, hi haurà menys preparats per socórrer als immigrants abans que s'enfonsin i qui no s'ofegui serà interceptat i retornat a Líbia, un lloc sense llei, amb detencions arbitràries i violència extrema", ha advertit Metges Sense Fronteres.\nL'anunci del Govern de Trípoli no és sinó la gota que ha fet vessar el got. Les ONG han estat objecte en els últims mesos d'una intensa campanya en la qual se les ha acusat de connivència amb els traficants d'immigrants, als qui avisarien de la seva presència en les proximitats de la costa líbia perquè sortissin les embarcacions. Fins ara no s'ha presentat cap prova sobre aquesta presumpta complicitat, però el Govern italià li ha donat pàbul en obligar a les ONG a signar un codi de conducta que permet a policies armats pujar a bord dels bucs humanitaris, per la qual cosa diverses l'han rebutjat.\nLa campanya contra les ONG es va refermar després que Espanya i França es neguessin a obrir els seus ports per desembarcar als rescatats en el Mediterrani, davant la desesperació de Roma, desbordada per l'increment de les arribades. L'alternativa és retornar-los a Líbia i, per a això, els bucs humanitaris són testimonis incòmodes. Des de principi d'any, 117.000 immigrants han arribat a les costes europees i 2.400 s'han ofegat, segons l'agència de l'ONU per a les migracions. A partir d'ara probablement arribin menys. Però ningú sabrà quants s'ofeguen.


Situació: Sant Cugat\nEn aquesta cuina utilitzem fusta d’om nero en les columnes buscant l’efecte angular fosc i una illa blanca amb encimera porcelànica. La barra massissa en fusta d’om nero amb capacitat per menjar 4 persones. Pel tancament s'utilitza el model SOHO de Rimadesio.\nTambé és original la zona vertical davant la barra per posar espècies, sals, pebre i accessoris per a les copes de vi amb poca profunditat, ajudant a descarregar l’encimera d’accessoris. En les columnes amaguem la porta d’accés al safareig i a l’altre extrem ubiquem el petit electro per tal que tot estigui ben organitzat i endollat.


Es tracta d’un tram de 200 metres ubicat entre l’estació de bombament d’aigües residuals (EBAR) Central i l’EBAR Port d’aquesta localitat de l’Alt Empordà, que requeria una intervenció perquè estava molt malmès i desgastat.\nLa solució adoptada per executar els treballs és el revestiment interior mitjançant el mètode de la mànega contínua i reversió amb aigua sobreescalfada, que consisteix a fer un accés a cada extrem del tram on s’actua, introduir una mànega de polièster impregnada amb resines dins de cadascuna de les canonades existents mitjançant els volums d’aigua necessaris per tal que la mànega autoportant arribi fins a l’extrem oposat del tram i, en elevar la temperatura de l’aigua, es desprengui la calor requerida que permet que les resines reaccionin i facin endurir les mànegues de polièster. D’aquesta manera s’obtenen les noves canonades per substituir les antigues, que han perdut funcionalitat.\nAquesta opció minimitza l’afectació a l’entorn, redueix el consum energètic i evita la generació d’elevats nivells de soroll. A més, tant el temps d’execució com la superfície ocupada són molt baixos en comparació amb el mètode més habitual, que implicaria l’excavació de tot el tram per substituir les canonades existents per unes de noves. Aquest mètode es va descartar en tractar-se d’una zona molt transitada, com és el passeig marítim.\nEls treballs de preparació van començar el mes de setembre i van culminar la tercera setmana de desembre, quan es va portar a terme el revestiment interior de les dues canonades. Les obres tenen un cost total de 401.457,78 € , sense IVA, i estan finançades per l’Agència Catalana de l’Aigua.\nAquesta actuació permetrà restablir la capacitat estructural per aguantar les càrregues externes i la pressió de servei inicial, millorar la capacitat hidràulica i eliminar infiltracions, amb el consegüent augment de l’estanquitat.\nEl Consorci de la Costa Brava és un ens públic integrat per la Diputació de Girona i quaranta-set municipis del litoral i el prelitoral gironí, després de l’aprovació definitiva de l’adhesió de vint nous membres, que es formalitzarà el proper 1 de gener. Gestiona, dins del cicle de l’aigua, en col·laboració amb l’Agència Catalana de l’Aigua de la Generalitat de Catalunya, el sanejament d’aigua en alta (transport a l’estació depuradora d’aigües residuals, depuració i abocament al medi o regeneració) i l’abastament d’aigua en alta (captació, transport i potabilització) per subministrar-la a més d’un milió de persones a l’estiu.


Club Atletisme Gavà: El Club Atletisme Gavà a la Fira d'Entitats 2012\nEl Club Atletisme Gavà a la Fira d'Entitats 2012\nAquest any, el Club Atletisme Gavà ha participat en la fira d'entitats 2012 englobada en els actes de la Festa Major i promoguda des de l'Ajuntament de Gavà.\nAquest any es va realitzar el dissabte 30 de juny amb un nou emplaçament, entre la rambla de Maria Casas amb carrer del Centre fins a la rambla de Joaquim Vayreda amb carrer de la Mercè, i nou format, de 17 a 21 h.\nAquest nou format i emplaçament va convertir la rambla en un autèntic passeig lúdic en el qual s'encadenaven les diferents activitats recreatives, socials i comercials, que convidaven a passejar tranquil·lament, en família, i donava la oportunitat al teixit d'entitats de la ciutat de donar-se a conèixer i mostrar les seves activitats a la ciutadania en una interacció, en moltes ocasions, de gran valor per a ambdues parts.\nEl flux de gent va ser constant, a ritme pausat, que va convertir la Fira en tot un acte festiu i on vam poder atendre als nostres socis i atletes que es van apropar al nostre estand i on també vam poder donar a conèixer les activitats del nostre club a tot aquell que es va interessar. A part, vam poder establir relacions informals amb altres entitats que, potser, en un futur ofereixin actes de col·laboració.\nVa ser un acte de club que segur ens oferirà fruits al futur.\nDirector Tècnic lunes, 02 julio, 2012\nGràcies a tots els que esteu amb el Club Atletisme Gavà en aquestes tasques de difusió tant i tant importants per nosaltres.


ACTUALITZACIÓ: Anna Saccone-Joly envia un missatge als aficionats arran de les tristes notícies de la seva ... - Nosaltres Els Unicorns | Gener 2022\nACTUALITZACIÓ: Anna Saccone-Joly envia un missatge als aficionats després de les tristes notícies del seu abús\nenviem tot el nostre amor i pensament cap a Anna i la família.\nICYMI: Anteriorment, Anna Saccone-Joly va compartir imatges de la seva història de Snapchat que sembla que significava que ella i el seu company Jonathan havien patit malament un avortament.\nDes de llavors, Anna ha estat a Snapchat per actualitzar la situació i explicar als seus fans que està bé. Ella aborda la confusió d'alguns aficionats sobre el motiu pel qual no plora ni emociona després de la notícia, dient que fa més de dues setmanes que està completament preparada per això perquè 'sabia que alguna cosa estava malament fa molt de temps'. L’Anna diu que va començar el procés de dol després d’haver començat a sagnar i que no sentia la manera com es recordava dels embarassos a llarg termini amb Emelia i Eduardo.\nEs va lamentar en privat amb la seva família, ja que va sentir que la va preparar per a la revisió final dels metges aquest matí després d'una altra sagnat. Ella assegura que està 'contenta que hagi passat quan va passar en lloc de continuar durant l'embaràs'. L’Anna també esmenta que el “bebè només tenia 6mm de mida” quan va passar i que “va deixar de créixer al voltant de la marca de 6 setmanes”. Tot semblava bé, ja que estava passant per símptomes habituals de l’embaràs.\nLa part més inquietant de la història és que Anna estava passant el procés de dol durant el seu viatge a Florida amb Jonathan per recollir el seu premi Shorty per criança. Ella diu que 'no volia dir a ningú sobre això perquè no sentia que es tractés de negocis de carrosseria', i per això hem descobert avui que s'havia confirmat la notícia de l'avortament involuntari. L’Anna estarà fora de línia una estona quan es recupera i passa per una operació.